Diari Oficial de la Generalitat Valenciana


Sumari del DOGV 4723, del 31-03-2004 (2004/2613)

Informació pública de l'inici d'expedient de revisió d'ofici de les bases de tècnic d'Arxius i Biblioteques.
------------------------------------------------------------------------------------------------------------

### Dades del document

Número de DOGV
:   4723

Data del DOGV
:   31-03-2004

Secció del DOGV
:   II. AUTORITATS I PERSONAL - E) ALTRES ASSUMPTES

Número del document
:   2004/2613


Data del document
:   26-02-2004

Organisme emissor
:   Ajuntament de Sagunt

Tipus de document
:   Acord

Anàlisi jurídica

 Descriptors 

:   * Sagunt
    * concurs administratiu
    * procediment administratiu

Informació pública de l'inici d'expedient de revisió d'ofici de les bases de tècnic d'Arxius i Biblioteques. [2004/F2613]
  
La Comissió de Govern d'aquest ajuntament, en la sessió celebrada el dia 23 de juliol del 2003, va adoptar, entre altres, el següent acord:
  
Inici expedient revisió d'ofici, bases tècnic d'Arxius i Biblioteques
  
Vist l'escrit de Concepción Martín Díez, amb DNI 66843837, amb domicili a efectes de notificacions al carrer del Pintor Ferrer Calatayud, número 29, 46230, València, presentat en l'oficina de correus de València amb data 18 de juny del 2003, en el qual considera nul·la de ple dret la base segona, apartat a), de les bases per a cobrir en propietat dues places de tècnic d'Arxius i Biblioteques, aprovades per Comissió de Govern amb data 3 de setembre del 2002, i publicades íntegrament al Butlletí Oficial de la Província de València de 13 de febrer de 2003, i en extracte al Diari Oficial de la Generalitat Valenciana de 14 d'abril de 2003; en el qual sol·licita:
  
a) La suspensió de la referida base segona, apartat a), de conformitat amb el que disposa l'article 111 de la Llei 30/1992.
  
b) La revisió d'ofici per l'administració, i declarar la nul·litat de ple dret per vulnerar el contingut essencial dels articles 14, 23 i 103.3 de la Constitució Espanyola.
  
Vist que la base segona apartat a) de les bases de la convocatòria disposa que els aspirants hauran de reunir els següents requisits: «Ser funcionaris de carrera de l'Ajuntament de Sagunt, i estar integrats en el grup C de l'article 25 de la Llei 30/1984, de 2 d'agost ...»
  
Atés que contra les bases es pot interposar recurs de reposició, amb caràcter potestatiu, o directament recurs contenciós administratiu (art. 52.2 LRBRL, en la redacció donada per la Llei 11/1999, i arts. 107 i 116.2 TEGCF-YQU).
  
Atés que la interessada sol·licita la suspensió de la base de conformitat amb el que disposa l'article 111 de la Llei 30/1992; i que segons aquest article: «1. La interposició de qualsevol recurs, excepte en els casos en què una disposició establisca el contrari, no suspendrà l'execució de l'acte impugnat.
  
2. No obstant el que disposa l'apartat anterior, l'òrgan a qui competisca resoldre el recurs, prèvia ponderació, prou raonada, entre el perjudici que causaria a l'interès públic o a tercers la suspensió i el perjudici que es causaria al recurrent com a conseqüència de l'eficàcia immediata de l'acte recorregut, podrà suspendre d'ofici, o a sol·licitud del recurrent, l'execució de l'acte impugnat quan concórreguen algunes de les causes següents:
  
a) Que l'execució poguera causar perjudicis d'impossible o difícil reparació.
  
b) Que la impugnació es fonamente en alguna de les causes de nul·litat de ple dret previstes en l'article 62.1 d'aquesta llei.
  
3. L'execució de l'acte impugnat s'entendrà suspesa si transcorreguts 30 dies des que la sol·licitud de suspensió haja tingut entrada en el registre de l'òrgan competent per a decidir sobre aquesta, aquest no ha dictat resolució expressa respecte d'això.»
  
Atés que en el present cas no ens trobem en seu de recurs, sinó en seu de revisió d'ofici, i que aquest procediment té en la Llei 30/1992 un article específic dedicat a la suspensió, el 104, que disposa: «Iniciat el procediment de revisió d'ofici, l'òrgan competent per a resoldre podrà suspendre l'execució de l'acte, quan aquesta poguera causar perjudicis d'impossible o difícil reparació.»
  
Atés que per la Llei 23/1988 va ser modificada la Llei 30/1984, de 2 d'agost, en el sentit d'eliminar el percentatge màxim de vacants permès per a promoció interna; però no obstant això, i segons el Tribunal Suprem, en sentències de 20 de gener del 1992 (Arz 2467) i 19 de novembre de 1992 (Arz 9204) el fet que totes les places vacants siguen reservades per a promoció interna pot vulnerar el contingut essencial del dret fonamental d'accés en condicions d'igualtat a les funcions i als càrrecs públics.
  
Atés que segons l'article 15 del Reglament General d'Ingrés «les convocatòries o les seues bases, una vegada publicades, només podran ser modificades amb subjecció estricta a les normes de la Llei de Règim Jurídic del Procediment Administratiu Comú.»
  
Atés que l'article 102 de la Llei 30/1992 disposa que les administracions públiques, en qualsevol moment, per iniciativa pròpia o a sol·licitud d'interessat, i previ dictamen favorable del Consell d'Estat o òrgan consultiu equivalent de la comunitat autònoma, si n'hi haguera, declararan d'ofici la nul·litat dels actes administratius que hagen posat fi a la via administrativa o que no hagen siguts recorreguts en termini, en els supòsits previstos en l'article 62.1 (entre els quals es troben aquells que lesionen drets i llibertats susceptibles d'empara constitucional).
  
Atés que la Comissió de Govern pot entendre's com a òrgan competent per a la revisió d'ofici, en ser el mateix òrgan que va dictar l'acte controvertit, i no estar aquesta competència reservada al Ple en els articles 21 i 22 de la LRBRL.
  
En conseqüència, de conformitat amb la proposta de la regidora delegada de Personal, la Comissió de Govern, per unanimitat, acorda:
  
Primer
  
Desestimar la suspensió sol·licitada per la interessada, fonamentada en l'article 111 de la Llei 30/1992, per les raons anteriors.
  
Segon
  
Suspendre l'acte de què se sol·licita la revisió, d'acord amb el que disposa l'article 104 de la Llei 30/1992.
  
Tercer
  
Iniciar el procediment de revisió d'ofici d'acord amb el que disposa l'article 102 de la Llei 30/1992.
  
Quart
  
Notificar el present acord a la interessada.
  
Quint
  
Remetre l'expedient al Consell Jurídic Consultiu de la Comunitat Valenciana, d'acord amb l'article 102 de la Llei 30/1992.
  
La qual cosa es fa pública per a general coneixement, s'estableix tràmit d'audiència per un termini de 10 dies a partir de l'endemà de la publicació del present acord, de conformitat amb el que estableix l'article 84 de la Llei 30/1992, de Règim Jurídic de les Administracions Públiques i del Procediment Administratiu Comú.